APSPRIEDES NOTEIKUMI
ATKLĀTAM KONKURSAM
“SIVN veikšana valsts tematiskajam plānojumam paātrinātās atjaunīgās enerģijas apguves teritorijām”,
iepirkuma identifikācijas Nr. KEM 2026/14

Klimata un enerģētikas ministrijas plānotā atklāta konkursa “SIVN veikšana valsts tematiskajam plānojumam paātrinātās atjaunīgās enerģijas apguves teritorijām” ar ID Nr. KEM 2026/14 (turpmāk – Konkurss) iepirkuma komisija (turpmāk – Komisija) saskaņā ar Publisko iepirkumu likuma 18.panta 21.daļu  rīko apspriedi ar piegādātājiem (turpmāk – Apspriede).

1. Apspriedes mērķis: informēt piegādātājus par iepirkuma plānu un Konkursa nolikuma kvalifikācijas, tehniskajām prasībām un vērtēšanas kritērijiem. 
2. Iepirkuma priekšmets: 
2.1. [bookmark: _Hlk182915992]Stratēģiskā ietekmes uz vidi (turpmāk - SIVN) veikšana valsts tematiskajam plānojumam paātrinātās atjaunīgās enerģijas apguves teritorijām.
2.2. Iepirkuma nomenklatūra (CPV kods): 73000000-2 (Pētniecības un izstrādes pakalpojumi un saistītie konsultāciju pakalpojumi).
2.3. Iepirkums netiek dalīts daļās.
2.4. Plānotais Konkursa izsludināšanas laiks: 2026. gada septembris. 

3. Apspriedes norise: 
3.1. Komisija organizē Apspriedi, nodrošinot piegādātāju iespēju iepazīties ar plānotā Iepirkuma nolikuma prasībām un elektroniski izteikt komentārus un sniegt priekšlikumus. 
3.2. Iepirkuma komisija publicē paziņojumu par Apspriedi Iepirkumu uzraudzības biroja Publikāciju vadības sistēmā. 
3.3. Apspriedes norises laiks: 10 darbdienas, skaitot no publikācijas Iepirkuma uzraudzības biroja Publikāciju vadības sistēmas (turpmāk – IUB PVS) paziņojumā un Elektronisko iepirkumus sistēmas e-konkursu apakšsistēmā (turpmāk – EIS). 

4. Piegādātāju priekšlikumu iesniegšanas kārtība: 

4.1. Piegādātājs priekšlikumus iesniedz, nosūtot uz elektroniskā pasta adresi iepirkumi@vvd.gov.lv IUB PVS paziņojumā un EIS norādītajā komentāru un priekšlikumu iesniegšanas termiņā.
4.2. Piegādātāja priekšlikumi sagatavojami izsmeļoši, konstruktīvi un sniedzot pamatojumu attiecīgu precizējumu vai labojumu veikšanai.
4.3. Piegādātājs komentārus un priekšlikumus sniedz latviešu valodā. 
 
5. Priekšlikumu izskatīšanas kārtība: 
5.1. Komisija izskata piegādātāju sniegtos priekšlikumus, izvērtē to pamatotību un nepieciešamību iekļaušanai Konkursa nolikumā. 
5.2. Komisija sagatavo Apspriedes ziņojumu un publicē EIS. 

6. Apspriedei publicējamā informācija: iepirkuma tehniskā specifikācija, kvalifikācijas prasības pretendentiem un vērtēšanas kritēriji.

